**Էնն Բալաքյան** (անգլ.՝ Anna Balakian, հուլիսի 14, 1915(1915-07-14), Կոստանդնուպոլիս - օգոստոսի 12, 1997(1997-08-12), Նյու Յորք, Նյու Յորք, ԱՄՆ), հայազգի գրականագետ։ Եղել է Նյու Յորքի համալսարանի համեմատական գրականության ամբիոնի վարիչ։ 1977-1980 թվականներին նախագահել է Ամերիկյան համեմատական գրականության ասոցիացիան։ Բազմաթիվ հեղինակավոր գրքերի և հոդվածների հեղինակ է, արժանացել է բազմաթիվ մրցանակների։

Կենսագրություն
--------------

Էնն Բալաքյանն ունի հայկական արմատներ (հայկական անունը՝ Անահիտ)։ Ծնվել է Կոստանդնուպոլսում։ Երբ Էննը 11 տարեկան էր, ընտանիքը տեղափոխվել է ԱՄՆ Կոնեկտիկուտ նահանգի Նյու Բրիթեն քաղաք։ Բակալավրի աստիճան ստացել է Հանթեր քոլեջից, մագիստրոսի և դոկտորի աստիճաններ՝ Կոլումբիայի համալսարանից։ Ավարտական դպրոցում ֆրանսերեն և գրականություն է դասավանդել Հանթեր քոլեջի ավագ դպրոցում։ Նրա առաջին գիրքը՝ «*Սյուռեալիզմի գրական ակունքները*», հրատարակվել է 1947 թվականին։ Ֆրանսիական պոեզիայի հիմնադիրների այս նորարարական ուսումնասիրության ժամանակ Էնն Բալաքյանը ֆրանսիական և գերմանական ռոմանտիզմի ֆոնին հակադրել է ավանգարդ գրողներին և արվեստագետներին։ 1953 թվականից սկսել է աշխատել Նյու Յորքի համալսարանում, ութ տարի նախագահել է համեմատական գրականության բաժինը։ Բալաքյանի հաջորդ գիրքը՝ «*Սյուռեալիզմ. ճանապարհ դեպի անսահմանը*» (1959), հարուստ տեղեկացված ցուցադրություն և ջատագովություն է սյուրռեալիստական գրականության և արվեստի համար։ «*Սիմվոլիստական շարժում, քննադատական գնահատական*» (1969) գիրքը սիմվոլիստական պոեզիայի ամփոփ և մանրամասն հաշվետվություն է։ Նրա «*Անդրե Բրետոն, գերիրապաշտության քուրմը*» (1971) սյուրռեալիստական շարժման հիմնադրի առաջին լիիրավ կենսագրականն է։

Քրոջ՝ Նյու Յորք Թայմս բուք ռիվյուի խմբագիր և գրական քննադատ Նոնա Բալաքյանի հետ, Վիլյամ Սարոյանի և Անաիս Նինի հետ գրական շրջանակի մաս է կազմել։

Նոնա Բալաքյանը մահացել է 1991 թվականին։

2004 թվականին Միջազգային համեմատական գրական ասոցիացիան ստեղծել է Աննա Բալաքյանի անվան մրցանակը՝ խրախուսելու երիտասարդ դասախոսներին և հավերժացնելու Բալաքյանի հիշատակը։

Ծանոթագրություններ
------------------

1. 1 2 3 4  SNAC — 2010.
2. 1 2 3 4  Freebase տվյալների վերբեռնում — Google.
3. ↑  *Bibliothèque nationale de France* Record #11889945z // BnF catalogue général (ֆր.) — Paris: BnF.
4. ↑  LIBRIS — 2010.
5. ↑  studio, 5165m. «Anunner.com - ԷՆՆ ԷԼԻԶԱԲԵԹ ԲԱԼԱՔՅԱՆ». *www.anunner.com*. Վերցված է 2018 թ․ սեպտեմբերի 9-ին.`{{cite web}}`: CS1 սպաս․ թվային անուններ: authors list (link)
6. ↑  Grace Glueck (1997 թ․ օգոստոսի 15). «Anna Balakian, 82, a Professor of Comparative Literature». *New York Times*. Վերցված է 2013 թ․ օգոստոսի 5-ին.
7. ↑  «Le Prix Anna Balakian». Արխիվացված է օրիգինալից 2013 թ․ նոյեմբերի 7-ին. Վերցված է 2018 թ․ սեպտեմբերի 9-ին.

Աղբյուրներ
----------

* Արծվի Բախչինյան, «Հայազգի գործիչներ»

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BIBSYS: 90245066 · BNC: a10045041 · BNF: 11889945z · CiNii: DA01976031 · CONOR: 78272867 · EGAXA: vtls000897321 · GND: 119057263 · ISNI: 0000000108582648 · LCCN: n50027038 · NDL: 00746432 · NLA: 35012563 · NTA: 06751703X · NUKAT: n97072434 · PTBNP: 138529 · LIBRIS: 313659 · SUDOC: 026701774 · VIAF: 67204054 · WorldCat VIAF: 67204054 |

 |

 |